"Kishansiz matbuot" talabi bilan kampaniya 
“Kishansiz matbuot” deya nomlangan kampaniya O'zbekiston, Ozarbayjon, Eron, Misr, Bahrayn va boshqa hukumatlarga murojaat bilan chiqdi.
Tashkilotchilar - Merilend universitetining va Jurnalistlarni himoya qilish tashkiloti () – qamoqdagi jurnalistlar ozod etilishini talab qilmoqda. Xususan to’qqiz kishining ishiga e’tibor qaratiladi. “Erkin so’zdan cho’chigan hukumatlar ularni turmaga tashlagan. Bu dovyurak muxbirlarni olqishlab, ularni chiqarishga undaymiz”, - deydi CPJ vakili Kortni Radsh. Ozod etilishi talab qilingan 221 jurnalist qatorida jumladan quyidagi shaxslar bor: Jurnalistlarni himoya qilish tashkilotining bildirishicha, ro’yxatdagilar o’z ishini bajargani, axborotni jamoatchilikka yetkazgani uchun asossiz ayblangan. Ikkisi hech qanday ayblovsiz hibsda. “Jurnalistlarga hujum – butun jamiyatga qarshi qilingan hujum deb qaralishi kerak”, - dedi tashkilotni ayni damda boshqarayotgan Serbiya Tashqi ishlar vaziri Ivitsa Dachich. Yevropada Xavfsizlik va Hamkorlik Tashkilotining matbuot erkinligi bo’yicha vakili Dunya Miyatovich ham jurnalistlar xavfsizligini ta’minlash bugun dolzarb masala ekanini ta’kidladi. “Tashkilotga a’zo mamlakatlarda qalam ahli nishonga olinayotgani chuqur tashvish uyg’otadi. Hukumatlardan bu borada chora ko’rishni so’raymiz”, - deydi u. Joriy yilda dunyo bo’ylab 19 jurnalist o’ldirilgan, jumladan Parijdagi “Sharli Ebdo” satirik jurnali xodimlari.